
Folyóvízi teraszok térképezése a Középső-Pamír és a Nyugati-Tien-san területén
A hegységek kiemelkedésének üteme az idők során folyamatosan változik. A kiemelkedés mértékének és változásnak jó jelzői lehetnek a folyóvízi formák, azon belül is leginkább a teraszok. A folyóvízi teraszok kialakulását a tektonikus kiemelkedésen túl azonban az éghajlat változásai is befolyásolják. E két tényező hatását igen nehéz szétválasztani. Erre azokon a területeken van lehetőség, ahol gyors teraszképződés történik, így jobban elkülöníthető ezek a hatások.
A Föld egyik leggyorsabban emelkedő hegységei a Belső-Ázsiában található Pamír és Tien-san.
A hegységek az Indiai- és az Eurázsiai- kőzetlemezek ütközési zónájában találhatóak, a felgyűrődés egyik gócpontja, itt összpontosul a kialakuló energia nagy része, ezért is ilyen nagy a kiemelkedés mértéke. A Pamírt 3 részre lehet bontani egy északi, egy középső és egy déli részre. A Tien-sant pedig egy központi, belső, keleti, nyugati és északi részre. Morfológiai
vizsgálataimat két völgyben, a Pamír hegység középső részét átszelő Bartang, Gudara, Tanymas folyók völgye mentén végeztem, illetve a Nyugati-Tien-san területén található Zaravsan folyó völgyén, mivel ezen a területen ilyen irányú vizsgálatok eddig nem történetek, emellett a gyors kiemelkedés miatt ideális a teraszképződés vizsgálata szempontjából.
Ezeket a folyókat gleccserek táplálják, amelyek Földünk egyik legérzékenyebb pontjai a klímaváltozás szempontjából. Hőmérséklet csökkenése vagy emelkedése így könnyen befolyásolni tudja a folyó vízhozamát, amelynek hatására a morfológiai egyensúly megváltozásával szintén teraszok alakulhatnak ki. A folyó völgye ebből a szempontból is kiváló
helyszín a teraszok kialakulásának vizsgálatához.
A vizsgálataim célja, hogy domborzatmodell és műholdfelvételek segítségével geomorfológiai térképezést végezzek a kiválasztott völgyek mentén, feltárva a folyók esésviszonyait, a völgyekben azonosítható teraszfelszínek és hordalékkúpok helyzetét és magassági viszonyait.

